Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 31 ส.ค.65
Daily Focus-บล.ฟินันเซีย ไซรัส ประจำวันที่ 31 ส.ค.65
31 ส.ค. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET คาดพักตัวลงสู่ระดับ 1,630+- จุด ถ่วงโดยกลุ่มพลังงานหลังราคาน้ำมันดิบพลิกมาร่วงแรง -6% จากความกังวลเงินเฟ้อที่ถ่วงเศรษฐกิจ รวมถึงข่าวอิรักพร้อมส่งออกน้ำมันดิบไปยุโรปเพิ่ม ส่วนบรรยากาศการลงทุนมีแรงกดดันจากตลาดหุ้นสหรัฐฯที่ยังพักฐานต่อเนื่องจากแนวโน้มนโยบายการเงินของ FED ที่คาดยังขึ้นดอกเบี้ยแรง ปัจจัยที่ต้องติดตามปลายสัปดาห์นี้คือตัวเลขการจ้างงานนอกภาคเกษตรเดือน ส.ค. ของสหรัฐฯ ขณะที่อีกตัวเลขสำคัญคือเงินเฟ้อ CPI ที่จะประกาศวันที่ 13 ก.ย. ซึ่งเป็นตัวเลขสำคัญก่อนประชุม FED ในสัปดาห์ถัดไป
อย่างไรก็ตามเรายังคาดว่า SET Index จะพักตัวเบากว่าตลาดหุ้นภูมิภาคอื่นๆ โดยยังได้อานิสงส์จากกระแสเงินทุนต่างชาติที่ไหลเข้าจากเศรษฐกิจที่เป็นขาขึ้นหลังเปิดประเทศเต็มรูปแบบแล้ว หุ้น Domestic และ Value Play ที่ PER ไม่สูงเทียบกับค่าเฉลี่ยในอดีตจะยัง Outperform จากสภาพคล่องที่ทยอยลดลงตามนโยบายการเงินที่ตึงตัวทั่วโลก ส่วนจังหวะสะสมหุ้นเพิ่มยังแนะนำรอช่วงตลาดพักฐานลงหา 1,600+- จุด เรายังคงมุมมองบวกต่อแนวโน้ม SET Index ในไตรมาส 4/65 ถึงปี 66
กลยุทธ์ : ลงทุนใน Domestic และ Value Play // รอสะสมหุ้นช่วงปรับฐาน 1,580-1,600+- จุด
หุ้นเด่นเดือน ส.ค. : BBL, ILINK, NSL, SAPPE, SC